ગુજરાતી કહેવત છે કે- જોઇતું હતું ને વૈદ્યે કહ્યું... મુખ્યમંત્રી વિજય રૂપાણી ગુજરાતમાં પાર્લામેન્ટરી સેક્રેટરીની નિયુક્તિ કરવાના મૂડમાં નથી. તેઓ તેમની કેબિનેટનો વિસ્તાર કરશે, બોર્ડ-કોર્પોરેશનમાં નિમણૂકો કરશે પરંતુ પાર્લામેન્ટ સેક્રેટરી નહીં બનાવે, કારણ કે દિલ્હીના મુખ્યમંત્રી અરવિંદ કેજરીવાલ સહન કરી ચૂક્યાં છે. તેમની સરકારના 20થી વધુ ધારાસભ્યો ગેરલાયક ઠર્યા છે, જો કે કોર્ટે એ ધારાસભ્યોને રાહત આપી છે. રૂપાણી આ ભૂલ કરવા માગતા નથી. તેમણે 2017 પહેલાની સરકારમાં વાસણ આહીર, રણછોડ દેસાઇ, વિભાવરી દવે, ભરતસિંહ ડાભી, શામજી ચૌહાણ, જેઠાભાઇ સોલંકી, બાબુ જમના પટેલ, જ્યંતિ રાઠવા, પૂર્ણેશ મોદી, હિરાભાઇ સોલંકી અને પુનમ મકવાણાને પાર્લામેન્ટ સેક્રેટરી બનાવ્યા હતા. આ તમામ ધારાસભ્યો હતા. 2017 પછી રૂપાણી આવું કરવા માગતા નથી. સમય આવ્યે તેઓ કેબિનેટનો વિસ્તાર કરશે. ગુજરાત સરકારમાં આ પત્તુ કટ થઇ ગયું છે.